[Foto’s] Hyskraan val op motorsFoto: CICA/Facebook Kevin Adams, woordvoerder van die munisipaliteit, het gesê niemand is tydens die voorval Woensdag beseer nie. “Die hyskraan is gebruik om ŉ groot markiestent af te slaan wat vir ŉ Heldedagviering gebruik is. Die operateur het moontlik beheer verloor en die hyskraan het omgeslaan.” Die hyskraan het op drie motors geval en dit erg beskadig. Volgens Adams kan die munisipaliteit nie verantwoordelik gehou word vir die voorval nie al het dit op hulle perseel plaasgevind. ‘n Groot groep mense het op die toneel saamgedrom. Walvis Bay Plant & Tool Hire, wat die hyskraan besit, kon nie vir kommentaar bereik word nie.